Iñaki Gabilondo - Wikipedia

# Iñaki Gabilondo

### Wikipedia(e)tik

Iñaki Gabilondo 1942ean jaiotako kazetari donostiarra (Gipuzkoa) da.

Nafarroako Unibertsitatean ikasi ondoren, kazetari 1963an hasi zen, Donostiako Radio Popularrean (COPE enpresakoa), harik eta 1969an, Radio San Sebastiángo (SER enpresakoa) zuzendaria izendatu zuten arte. Bi urte beranduago, irrati horretako Sevillako berri arloa zuzentzen hasi zen. 1978an Estatu osorako Hora 25 irratsaioa zuzendu eta aurkeztu zuen.

Horren ostean, TVE Espainiako telebista publikoko teleberriak zuzendu zituen. Kameren aurreko lehen agerraldia Antonio Tejeroren Estatu kolpeko gauean izan zen, 1981eko otsailaren 23an.

TVE utzi ostean, Radio Televisión 16 zuzendu zuen, baina berehala SER irratira bueltatu zen. Hor, saio ezberdinak aurkeztu zituen, baina Hoy por hoy izenekoa zen ospea emango ziona. 1986an hasita, Espainiako irratsaiorik entzunena bilakatu zuen. Arrakastarekin batera, polemika ere etorri zitzaion, batez ere azken urteetan. Izan ere, Jose Maria Aznarrek, Espainiako presidenteak, haren bigarren agintaldian Iñaki Gabilondoren saioan agertzeari uko egin zion. Madrilgo 2004ko martxoaren 11ko atentatuak zirela eta, Espainiako eskuinak informazioa manipulatzea leporatzen dio SER irratiari eta Gabilondori, nahiz eta honek asteburu horretan lan egin ez.

Gaur egun, Cuatro telebista katean gaueko teleberria aurkezten du.

| Artikulu hau pertsona baten biografiari buruzko zirriborroa da. Wikipedia lagun dezakezu edukia osatuz.

"http://eu.wikipedia.org../../../i/%C3%B1/a/I%C3%B1aki_Gabilondo_c2d5.html"(e)tik eskuratuta

Kategoriak: Biografia zirriborroak | Kazetariak

##### Views

- Artikulua
- Eztabaida
- Oraingo berrikuspena

##### Bilatu

##### Beste hizkuntzak

- Asturianu
- Català
- English
- Español